दिल्ली से बेंगलुरु जा रही फ्लाइट की घटना; आरोपी पर 3 धाराओं में मामला दर्ज
IndiGo Flight Incident: Passenger Attempts to Open Emergency Gate in Drunken State शुक्रवार को दिल्ली से बेंगलुरु जा रही इंडिगो की फ्लाइट के दौरान एक यात्री ने इमरजेंसी गेट खोलने की कोशिश की।
शुक्रवार को दिल्ली से बेंगलुरु जा रही इंडिगो की फ्लाइट के दौरान एक यात्री ने इमरजेंसी गेट खोलने की कोशिश की। यात्री नशे में धुत था और क्रू से भी दुर्व्यवहार कर रहा था। क्रू मेम्बर्स ने फ्लाइट कैप्टन को सूचना दी। फ्लाइट के बेंगलुरु पहुंचने पर यात्री को CISF को सौंप दिया गया। उस पर 3 धाराओं में मामला दर्ज कर लिया गया है।
खबर पूरी पढ़ने से पहले इस पोल में अपनी राय दे सकते हैं...
अब जानिए इस घटना के बारे में 
इंडिगो की फ्लाइट 6E 308 दिल्ली से बेंगलुरु जा रही थी। इसमें कानपुर का रहने वाला 40 साल का प्रतीक भी था। प्रतीक नशे में धुत था। यात्रा के दौरान उसने फ्लाइट का इमरजेंसी फ्लैप खोलने की कोशिश की। इसके बाद क्रू ने उसे रोका, लेकिन वह आक्रामक तरीके से व्यवहार करने लगा। बेंगलुरु में लैंडिंग के बाद उसे CISF को सौंप दिया गया।
यह घटना सुबह 7.56 बजे हुई। आर प्रतीक सीट नंबर 18F पर बैठा था। फ्लाइट के सुबह 10.43 मिनट पहुंचने पर CISF के हवाले कर दिया गया। जहां उसका ब्रीद एनालाइजर टेस्ट हुआ, जिसमें प्रतीक पॉजिटिव आया। प्रतीक ई-कॉमर्स फर्म में मार्केटिंग एग्जीक्यूटिव के रूप में काम करता है।
प्रतीक पर 3 धाराओं में मामला दर्ज
प्रतीक पर IPC की धारा 336 (दूसरों की ज़िंदगी या व्यक्तिगत सुरक्षा को खतरे में डालने वाला अधिनियम), धारा 290 (सार्वजनिक उपद्रव) और विमान अधिनियम 1934 के निर्देशों का अनुपालन की धारा 11ए (जानबूझकर गैर-कानूनी काम करना) के तहत मामला दर्ज किया गया है। प्रतीक को 41ए CrPC के तहत नोटिस जारी किया जाएगा।
बीच हवा में नहीं खुल सकते इमरजेंसी गेट
एविएशन सेफ्टी कंसल्टेंट कैप्टन मोहन रंगनाथन ने बताया कि इमरजेंसी डोर का फ्लैप खोलने से सुरक्षा से जुड़ी कोई समस्या नहीं होती। जब फ्लाइट हवा में होती है, तो यह दबाव वाली स्थिति में होती है और सभी एग्जिट गेट प्रेशर लॉक्ड होते हैं। किसी भी दरवाजे का बीच हवा में खुलने का कोई सवाल ही नहीं है। जब तक फ्लाइट लैंड नहीं करती। इमरजेंसी गेट नहीं खोले जा सकते।